Úradný vestník L 206 , 29/07/1991 S. 0016 - 0018

Fínske špeciálne vydanie: Kapitola 5 Zväzok 5 S. 0060

Švédske špeciálne vydanie: Kapitola 5 Zväzok 5 S. 0060



Smernica Rady z 25. júna 1991, ktorou sa mení a dopĺňa smernica 83/477/EHS o ochrane pracovníkov pred rizikami z vystavenia účinkom azbestu pri práci (druhá samostatná smernica v zmysle článku 8 smernice 80/1107/EHS) (91/382/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä článok 118a zmluvy, so zreteľom na návrh Komisie vypracovaný po porade s Poradným výborom pre bezpečnosť, hygienu a ochranu zdravia pri práci [1], v spolupráci s Európskym parlamentom [2], so zreteľom na stanovisko Hospodárskeho a sociálneho výboru [3], keďže článok 118a zmluvy ustanovuje, že Rada prijme prostredníctvom smerníc minimálne požiadavky na podporu zlepšovania, najmä pracovného prostredia, aby sa zabezpečila vyššia úroveň bezpečnosti a ochrany zdravia pracovníkov; keďže na základe podmienok daného článku takéto smernice majú vylúčiť ukladanie správnych, finančných a právnych obmedzení spôsobom, ktorý by bránil vytváraniu a rozvoju malých a stredných podnikov; keďže oznámenie Komisie o jej programe týkajúcom sa bezpečnosti, hygieny a ochrany zdravia pri práci [4] ustanovuje prijatie smerníc určených na zaručenie bezpečnosti a ochrany zdravia pracovníkov; keďže Rada vo svojej rezolúcii z 21. decembra 1987 o bezpečnosti, hygiene a ochrane zdravia pri práci [5] zaznamenala zámer Komisie predložiť Rade v blízkej budúcnosti minimálne požiadavky na úrovni spoločenstva, ktoré sa budú týkať ochrany pred rizikami spôsobenými nebezpečnými látkami, vrátane karcinogénnych látok; keďže zvážila, že v tejto súvislosti by sa mal princíp náhrady za známu nie nebezpečnú alebo menej nebezpečnú látku považovať za základ; keďže azbest je obzvlášť nebezpečný faktor, ktorý môže spôsobiť vážne ochorenie a ktorý sa nachádza v rôznych formách na mnohých pracoviskách; keďže na základe pokroku vo vedeckom poznaní a v technike a skúseností získaných pri uplatňovaní smernice rady 83/477/EHS z 19. septembra 1983 o ochrane pracovníkov pred rizikami z vystavenia účinkom azbestu pri práci (druhá samostatná smernica v zmysle článku 8 smernice 80/1107/EHS) [6], ochrana pracovníkov by sa mala zlepšiť a úroveň pôsobenia a limitné hodnoty ustanovené v smernici 83/477/EHS by mali byť znížené; keďže zákaz aplikácie azbestu rozprašovaním nie je dostačujúci na zabránenie uvoľňovaniu azbestových vlákien do ovzdušia; keďže aj iné pracovné postupy zahŕňajúce používanie určitých materiálov obsahujúcich azbest musia byť zakázané; keďže zatiaľ nemôže byť na úrovni spoločenstva prijaté rozhodnutie o ustanovení jednotnej metódy na meranie koncentrácií azbestu vo vzduchu; keďže táto smernica by mala byť prehodnotená do 31. decembra 1995, berúc do úvahy predovšetkým pokrok vo vedeckom poznaní a v technike a skúsenosti získané pri uplatňovaní tejto smernice; keďže rozhodnutie 74/325/EHS [7] naposledy zmenené a doplnené v roku 1985 aktom o pristúpení ustanovuje, že Komisia musí viesť porady s Poradným výborom pre bezpečnosť, hygienu a ochranu zdravia pri práci so zámerom vypracovania návrhov pre túto oblasť, PRIJALA TÚTO SMERNICU: Článok 1 Smernica 83/477/EHS sa týmto mení a dopĺňa takto: 1. Článok 3 ods. 3 bude nahradený nasledovne: "3. Ak posúdenie uvedené v odseku 2 ukáže, že koncentrácia azbestových vlákien vo vzduchu na mieste výkonu práce bez akéhokoľvek osobného ochranného prostriedku je podľa voľby členských štátov na úrovni nameranej alebo vypočítanej: a) pre chryzotil - menej ako 0,20 vlákna na cm3 vo vzťahu k osemhodinovému referenčnému intervalu a/alebo - menej ako kumulatívna dávka 12,00 vlákno-dní na cm3 počas trojmesačného obdobia; b) pre všetky iné formy azbestu buď samostatne alebo v zmesiach, vrátane zmesí obsahujúcich chryzotil: - menej ako 0,10 vlákna na cm3 vo vzťahu k osemhodinovému referenčnému intervalu a/alebo - menej ako kumulatívna dávka 6,00 vlákien/dni na cm3 počas trojmesačného obdobia, Články 4, 7, 13, 14 ods. 2, 15 a 16 sa neuplatnia." 2. Článok 5 bude nahradený nasledovne: "Článok 5 Aplikácia azbestu rozprašovaním a pracovnými postupmi, pri ktorých sa používajú izolačné alebo zvukotesné materiály obsahujúce azbest s nízkou hustotou (menej ako 1g/cm3) sa zakazuje." 3. V bode (1) článku 7 sa tretí odsek nahradí nasledovne: "V súlade s článkom 118a zmluvy a berúc do úvahy predovšetkým pokrok vo vedeckom poznaní a v technike a skúsenosti získané pri uplatňovaní tejto smernice Rada prehodnotí ustanovenia v prvej vete prvého odseku do 31. decembra 1995 s cieľom ustanoviť na úrovni spoločenstva jednotnú metódu merania koncentrácie azbestu vo vzduchu;". 4. Článok 8 sa nahrádza nasledovne: "Článok 8 Uplatnia sa nasledujúce limitné hodnoty: a) koncentrácia vlákien chryzotilu vo vzduchu na mieste výkonu práce: 0,60 vlákna na cm3 merané alebo vypočítané vo vzťahu k osemhodinovému referenčnému intervalu; b) koncentrácia vo vzduchu na mieste výkonu práce všetkých iných foriem azbestových vlákien buď samostatných alebo v zmesiach, vrátane zmesí obsahujúcich chryzotil: 0,30 vlákna na cm3 merané alebo vypočítané vo vzťahu k osemhodinovému referenčnému intervalu." 5. Článok 9 sa nahrádza takto: "Článok 9 1. Bez toho, aby bol dotknutý tretí odsek bodu 1 článku 7, v súlade s článkom 118a zmluvy a zohľadňujúc predovšetkým pokrok vo vedeckom poznaní a v technike a skúsenosti získané pri uplatňovaní tejto smernice Rada prehodnotí ustanovenia tejto smernice do 31. decembra 1995. 2. Zmeny a doplnky požadované pre prijatie príloh k tejto smernici na zohľadnenie technického pokroku budú vykonané v súlade s postupom popísaným v článkoch 9 a 10 smernice Rady 80/1107/EHS z 27. novembra 1980 o ochrane pracovníkov pred rizikami súvisiacimi s vystavením chemickým, fyzikálnym a biologickým faktorom pri práci [8] 6. Článok 12 sa týmto mení a dopĺňa takto: a) k odseku 2 sa pripojí nasledujúci pododsek: "Na žiadosť príslušných orgánov plán zahŕňa nasledujúce informácie: - charakter a pravdepodobné trvanie práce, - miesto, kde sa práca vykoná, - použité metódy v prípadoch, kde práca vyžaduje zaobchádzanie s azbestom alebo materiálmi obsahujúcimi azbest, - vlastnosti prostriedkov používaných na: - ochranu a dekontamináciu tých, ktorí vykonávajú prácu, - ochranu iných osôb prítomných na mieste výkonu práce alebo v jeho blízkosti." b) pripojí sa nasledujúci odsek: "3. Na žiadosť príslušných orgánov plán uvedený v odseku 1 im musí byť oznámený pred začiatkom plánovanej práce.". Článok 2 1. Členské štáty prijmú najneskôr do 1. januára 1993 zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom informujú Komisiu. Tieto opatrenia, keď ich prijmú členské štáty, budú obsahovať odkaz na túto smernicu alebo budú doplnené o takýto odkaz pri príležitosti ich úradného uverejnenia. Spôsob, akým sa tento odkaz vykoná, určia členské štáty. Dátum 1. január 1993 sa však nahrádza 1. januárom 1996 v prípade banských činností týkajúcich sa azbestu. Avšak pre Grécku republiku: - dátum uvedený v prvom pododseku je 1. január 1996, - dátum uvedený vo štvrtom pododseku je 1. január 1999. 2. Členské štáty oznámia Komisii znenie ustanovení vnútroštátnych právnych predpisov, ktoré prijmú v oblasti určenej touto smernicou. Článok 3 Táto smernica je adresovaná členským štátom. V Luxemburgu 25. júna 1991 Za Radu predseda J.-C. Juncker [1] Ú. v. ES C 161, 30.6.1990, s. 14. [2] Ú. v. ES C 284, 12.11.1990, s. 98 a Ú. v. ES C 129, 20.5.1991, s. 93. [3] Ú. v. ES C 332, 31.12.1990, s. 162. [4] Ú. v. ES C 28, 3.2.1988, s. 3. [5] Ú. v. ES C 28, 3.2.1988, s. 1. [6] Ú. v. ES L 263, 24.9.1983, s. 25. [7] Ú. v. ES L 185, 9.7.1974, s. 15. [8] Ú. v. ES L 327, 3.12.1980, s. 8" --------------------------------------------------